Máme obrovské množstvo dôkazov!
Prepáčte, ale opakujete to stále ako nejakú mantru,
pretože počúvate len jeden druhého.
Myslím tým, že by ste mali otvoriť oči a POZRIEŤ sa na dôkazy.
Ukážte mi kosti, ukážte mi kostru, ukážte mi dôkaz medzičlánku medzi druhmi.
Vždy, keď sa nájde skamenelina, ktorá je medzičlánkom medzi dvoma druhmi,
tak poviete: "Aha! A máme ďalšie dve medzery!" namiesto jednej doteraz.
Takmer každá nájdená skamenelina je medzičlánkom medzi niečím a nečím iným.
To by ale Smithsonianské múzeum bolo PLNÉ takýchto príkladov...
Veď aj je, veď aj je...
Ak sa bavíme o medzičlánkoch medzi druhmi,
nemôžeme hovoríť o medzičlánkoch medzi súčasnými druhmi, ako napr. medzi psami a mačkami,
hovoríme o medzičlánku medzi predkom psov a ešte dávnejším predkom psov.
V prípade ľudí je od čias Darwina známych enormne veľa dôkazov o medzičlánkoch v ľudských fosíliách.
Máme dávny druh Australopithecus, a tento je zas medzičlánkom medzi dávnejším druhom a nami.
Ďalej je to Homo habilis, Homo erectus,
to sú medzičlánky medzi Australopithekom ako starším druhom a Homo sapiens ako mladším druhom.
Prečo nevidíte tieto medzičlánky?
Evolúcia znáša bremeno hľadania dôkazov pre tých z nás, ktorí nie sme vedcami,
a ak evolúcia má takéto dôkazy, mali by byť v múzeách, nie len na obrázkoch.
K čomu sa chcem ale vrátiť, je možná skrytá agenda prívržencov Darwina,
hlavne tých pasáží, kde hovorí o rozdieloch medzi rasami,
ktoré môžu byť chápané ako podpora rasizmu.
Áno, to je viktoriánstvo, každý to v tom čase chápal ako rasizmus...
A toto je základ, na ktorom prívrženci evolúcie odkazujú na Darwina.
A on je potom ako hrdina evolučného hnutia...
Áno, to je, ale nie bez rešpektu k rasám.
Povedal som vám o Australopithekovi, Homo habilis, Homo erectus, Homo sapiens,
zvlášť o archaickom a súčasnom Homo sapiens,
To je úžasná séria medzičlánkov...
Stále vám chýba hmotný dôkaz...
Hmotný dôkaz je TAM! Choďte do múze a pozrite sa!
Vráťme sa k tomu, čo evolúcia a Darwinizmus spôsobili.
Pozrime sa na filozofie, ktoré z nich vzišli a boli strašné pre náš svet.
Musíme sa pozrieť na filozofie v pozadí, ktoré vyrástli z evolúcie.
My vyhľadávame spoločnosti, ktoré sú láskyplné a starostlivé,
spoločnosti, ktoré dobre fungujú a majú rešpekt pred ľudskou bytosťou,
pretože vnímajú, že každý človek bol stvorený samostatne a je odlišný od ostatných.
Dosť zaujímavá bola vaša zmienka, že DNA je spoločná naprieč druhmi.
Ale spomedzi ľudí má každý odlišnú DNA. V skutočnosti je to... to je práve...
Znova.
Podľa tohto predsa vedci zisťujú, kto spáchal zločin, na základe DNA.
Takže aj DNA ukazuje, že každý človek bol stvorený individuálne.
DNA ukazuje, že každý človek sa individuálne VYVINUL.
Samozrejme, že sú rozdiely medzi ľudskými jedincami, genetické rozdiely,
inak by sa žiadny výber nemohol uskutočniť.
Prezentoval som vám dôkazy, i keď ich pochopiteľne nemám pri sebe,
ale môžete ísť do hociktorého múzea, uvidíte Australopitheka,
uvidíte H. habilis, H. erectus, archaického aj moderného H. sapiens.
Nádherná séria medzičlánkov.
Prečo ma stále nútite ukazovať dôkazy? Veď som tak urobil!
Choďte do múzea a pozrite sa!
Bola som v múzeu, rovnako ako mnohí z nás, a stále nie sme presvedčení o evolúcii.
Videli ste Homo habilis? Videli ste Homo erectus?
Myslím, že táto snaha, toto značne agresívne úsilie premôcť a cenzurovať nás,
pramení z frustrácie, že niektorí ľudia stále neveria evolúcii.
Ak by boli evolucionisti takí presvedčení o svojej viere,
neexistovali by snahy cenzurovať informácie o tom,
že evolúcii chýbajú dôkazy a je spochybniteľná.
Áno, priznám sa, že som frustrovaný, ale nie je to o tlaku,
ale o tom, že som vám povedal o 4 - 5 fosíliách,
a vy jednoducho ignorujete, čo hovorím.
Prečo sa na tie fosílie nejdete pozrieť?
Zaiste, ak by boli v múzeu - a bola som tam mnohokrát a videla ich...
Ale chcem sa vrátiť k tomu, že filozofia, založená na evolúcii,
viedla k ideológiám, ktoré boli také deštruktívne pre ľudskú rasu.
Bolo to nepochopené, veď aj samotného Hitlera možno opísať ako omyl darwinizmu...
A eugenika, a podporovatelia eutanázie, zabíjania novorodencov...
Rozumnejšie ako poukazovať na nepochopenie darwinizmu,
ktorý bol takto odporne politicky zneužitý...
Keby ste sa pokúsili darwinizmus pochopiť,
neboli by ste v pozícii proti tomuto strašnému nepochopeniu?
Často sme vystavení agresívnemu tlaku zo strany zástancov evolúcie...
Nie je to tak, že by nám boli tieto informácie skryté,
nie sú nám neznáme, pretože sa im nemôžeme vyhnúť, stále ich nám predkladajú.
No myslím si, že vaša frustrácia pramení z toho, že mnohí z nás,
ktorí tieto informácie aj zhliadli, stále nesúhlasia s vašou ideológiou.
Videli ste H. erectus? Videli ste H. habilis? Australopithecus?
Pýtal som sa vás na to...
Videla som to, že v múzeách, či učebniciach, akékoľvek tvrdenie,
sa ako dôkaz evolúcie medzi druhmi opiera iba o ilustrácie, nie o hmotný dôkaz.
Môžeme ísť do múzea v Nairobi, kde sú originály fosílií,
ale ich presné kópie možno vidieť v ktoromkoľvek významnejšom múzeu.
Prečo ste ale taký agresívny, prečo je pre vás také dôležité,
aby každý veril tomu, čomu veríte vy?
Ale ja nehovorím o viere, hovorím o faktoch. Hovorím o...
Povedal som vám o niektorých skamenelinách,
a vždy, keď sa na nich pýtam, tak otázku odsuniete a stočíte to niekde inde.
Ešte raz: niekoľko ich tu vymenujete, ale stále nič neobjasňujú!
Stále nedokazujú evolúciu od bahna po zložité ľudské telo.
Ak by sme sa pridŕžali evolúcie, všade by museli byť tony dôkazov,
nie len zopár izolovaných... ale znova: niet žiadneho dôkazu.
Predložil som niekoľko ľudských fosílií, pretože ste sa o nich zaujímali,
ale máme rovnaké skameneliny pre ktorúkoľvek skupinu, ktorú spomeniete.
Ale prečo je pre vás také dôležité, aby každý veril v evolúciu?
Akoby vám pripadalo nebezpečné, keď ľudia veria,
že boli stvorení jednotlivo a odlišne, a to stvoriteľom.
Radšej ľudí žiadam, aby sa pozreli na dôkazy. Aj vás o to žiadam.
Prečo vám to pripadá nebezpečné? Prečo je pre vás také dôležité,
aby ľudia neverili v stvoriteľa?
O to ale vôbec nejde. Ide o to, že ako vedec si myslím,
že deti v školách tu v Amerike aj inde vo svete,
by mali byť oboznámené s dôkazmi, aby si na nich mohli vytvoriť názor.
V tomto úplne súhlasíme, v skutočnosti všade vyzývame:
"Učte o spore, učte o dôkazoch."
Pretože v súčasnosti sa často vyučuje iba evolúcia a neučí sa o podvodoch,
o nedostatku dôkazov evolúcie.
Takže sme to práve my, ktorí sa zasadzujú o vyučovanie všetkých dôkazov,
nie len tých, ktoré vyhovujú evolucionistom.
Nuž, mohli by ste povedať, o aký spor ide,
myslím, že existuje viacero príbehov stvorenia okrem Genesis.
Veríte napríklad, že svet je mladý? Že je mladší než 10 000 rokov?
Tak teda, verím, že svet stvoril Boh, časový rámec je neznámy,
keď sa pozrieme do Biblie, je ťažké zistiť,
aký dlhý čas predstavuje deň v tomto kontexte.
Ale keď sa vrátim k ľudským bytostiam, a o tie nám hlavne ide,
sú ľudské bytosti stvorené milujúcim dotykom Boha,
alebo vzišli jednoducho z bahna?
Keby ste sa na to spýtali kňaza, pravdepodobne by odpovedal:
"Áno, vytvoril ich milujúci stvoriteľ, no evolúciu použil, aby to uskutočnil."
Hovorím to ako názor arcibiskuba z Canterburry.
To len ukazuje na rôznorodosť názorov naprieč, sú tu takí,
ktorí zastávajú tvrdé jadro evolucionizmu,
ďalej tí, ktorí v rôznej miere veria evolúcii v kreacionizme,
a to ukazuje na určitú tvorivú nezávislosť.
To môže vadiť tým, ktorí veria v evolúciu a len v evolúciu.
Ale ja som vám povedal, že existujú kňazi, aj vyšší, ktorí veria v evolúciu...
Mali by ste upresniť, akého vyznania je ten kňaz...
Jeden je z mojej rodiny, anglikán, druhý je zas katolík, ale OK...
Je veľmi veľa ľudí z cirkvi...
